Bejaarde van Harties met graaf doodgeslaan | Maroela Media
Bejaarde van Harties met graaf doodgeslaan
André en Elsabé du Preez saam met hul kleindogter Emma (nou 8 jaar oud). Foto: Verskaf
Ongeveer twee jaar nadat André du Preez (75) en sy vrou Elsabé (70) hul plaas in die Brits-omgewing in Noordwes verkoop het om na Hartbeespoort te verhuis uit vrees vir hul veiligheid, is André Sondagaand in sy huis in Ifafi tydens 'n huisroof met 'n graaf doodgeslaan.
Volgens André se seun, Jacques, het sy ouers Sondagaand omstreeks 21:00 in hul kamer televisie gekyk toe 'n man toegang tot die huis verkry het deur 'n venster en diefwering oop te breek. "Hulle was nie bewus dat daar 'n indringer in die huis was nie," het André Woensdag aan Maroela Media gesê. "My pa het opgestaan om water te gaan drink toe die man hom op pad na die kombuis van agter af met 'n graaf geslaan het."
Die verdagte is daarna na Elsabé wat steeds in die bed gelê het. Hy het geld en juwele geëis. "My ma het gesê sy het nie geld byderhand nie, maar het haar trouring van haar vinger afgehaal en vir die man gegee," het Jacques gesê. "Hy het dit gevat, 'n kombers oor haar gegooi en haar met die graaf bewusteloos geslaan."
Elsabé was vir sowat 20 minute lank bewusteloos. Toe sy haar bewussyn herwin het, het sy na haar man gaan soek en op sy liggaam afgekom. Hy was reeds dood.
Die verdagte het die egpaar se selfone, 'n televisiestel, tabletrekenaar en Elsabé se trouring gebuit en gevlug. Elsabé het deur die oop venster om hulp geroep, waarna haar buurvrou omstreeks 21:30 die polisie ontbied het.
Volgens Jacques het Elsabé 'n wond op haar linkerwang opgedoen, maar sy is verder ongedeerd. Sy is in Jacques en sy vrou se sorg en ontvang berading. André se roudiens vind Vrydag plaas, waarna Elsabé by haar dogter in Potchefstroom gaan woon.
Kol. Sabata Mokgwabone, polisiewoordvoerder, het Woensdag gesê niemand is nog in verband met die aanval in hegtenis geneem nie. Daar kan nog nie met sekerheid gesê word of die man enige medepligtiges gehad het nie.
"Die polisie ondersoek 'n saak van moord en huisroof," het Mokgwabone gesê.
André se moord is die jongste van vier moorde in die Hartbeespoort-omgewing in die afgelope twee weke. Harro Rust, voorsitter van landelike beveiliging van Hartbeespoort Plotwag se sektor 1, het aan Maroela Media gesê hulle vermoed dat die aanvalle verband hou, maar dit kan nog nie bevestig word nie. "Ons is in goeie samewerking met die polisie en wat ons van hulle verneem is hulle warm op die spoor van die verdagtes," het Rust gesê.
Lyk aan Vishoek-haainet steeds 'n raaisel
Wat help dit dat daar eers iemand dood gemaak word? Die polisei doen nie hulle werk om misdaad te bekamp nie.
Nog n onskuldigge blanke oom, wat deur ons reenboognasie se barbare gemoor is. Ek dink dis noual die 4de of 5de berig die jaar,wat ek lees oor blankes wat vermoor is. My bloed kook,want my mense word uitgewis hier in SA
My hart gaan uit na die Tannie en die familie. Hoekom sulke ou mense vermoor, hoe gaan die Tannie nie sukkel om oor die skok van haar man te kom nie, en nou vat hulle nog haar touring ook, daardie band en herinnering wat sy van haar man oorhet. Sal ons land ooit weer veilig wees, waar jy kan kom en gaan soos jy wil, in jou eie erf en huis kan lewe en net doen wat jy wil sonder alarms en ysterwerk. Dit voel asof ons almal sit en wag en kyk wie is volgende. Dis vreeslik dat die… Lees meer »
Hier is 'n gedagte– Toe die SAP in 1963 op die SAKP se hoofkwartier by Rivonia (net buite JHB) toeslaan, vind hulle beplannings dokumente waarin 'n reusagtige rewolusie in SA beplan word. In een van die dokumente verskyn die volgende : in this period the corner stone of of our guerilla operations is :"shamelessly attack the weak, and shamelessly flee from the strong" Die kodenaam vir hierdie rewolusie was Operation Mayebuye. (uit The Amazing Mr. Fischer. deur Gerard Ludi en Blaar Grobbelaar) Ludi was die polisiespioen wat die ANC/SAKP tot in hulle diepste kern binnegdring het. Tel bejaardes (en vrouens… Lees meer »
David, dankie dat jy jou kennis met ons deel. Ek voel so magteloos as ek lees van al die onskuldige bejaarders wat so brutaal vermoor en aangerand word